སྤྱིར་མཆིན་ཚད་ག་པའི་ནད་ཡམས་དེ་ཉིད་ནི་གཉན་ནད་རེག་དུག་དང་སྒོ་ཕལ་མོ་ཆེ་ནས་མཚུངས་ཤིང་།ནད་ཡམས་དེ་ཉིད་འགོ་སྟངས་ཀྱང་སྨན་ཁབ་བརྒྱུད་ནས་འགོ་བ་དང་།སྲུང་ཤུབས་མེད་པའི་འཁྲིག་སྤྱོད་བརྒྱུད་ནས་འགོ་བ།གཞན་གྱིས་ཆེད་དུ་རང་ཉིད་ནད་འབུ་ཡོད་པའི་ཁབ་དང་གྲི་སོགས་སྤྱད་དེ་བསྒོ་བ།རང་ཉིད་ཀྱི་ཨ་མར་ནད་ཡམས་དེ་ཉིད་ཡོད་ཚེ་གསར་དུ་བཙས་པའི་བྱིས་པར་ཡང་རང་བཞིན་གྱིས་ནད་ཡམས་དེ་ཉིད་འགོས་ཀྱི་ཡོད།རྒྱལ་སྤྱིའི་འཕྲོད་བསྟེན་ལྷན་ཚོགས་ཀྱི་ཟིན་ཐོ་ལྟར་ན་ད་ལྟའི་ཆར་ཨ་རིའི་ནང་མཆིན་ཚད་ག་པ་ལྡན་པའི་ནད་པ་མི་གྲངས་ས་ཡ་ཡོད་འདུགང་ཚོའི་བོད་པའི་སྤྱི་ཚོགས་གཙོས་ཁོར་ཡུག་དུ་མ་ཞིག་ལ་སྲུང་ཤུབས་མེད་པའི་འཁྲིག་སྤྱོད་ལ་ཞུགས་པ་སོགས་ཀྱི་སྐབས་གཉན་ནད་རེག་དུག་ལ་འཇིགས་པ་ལས་མཆིན་ཚད་ག་པ་སོགས་ལ་དོ་སྣང་བྱ་མཁན་ཧ་ཅང་ཉུང་ཉུང་ཡིན།འོན་ཀྱང་།མཆིན་ཚད་ག་པ་ནི་གཉན་ནད་རེག་དུག་ལྟར་བཅོས་ཐབས་མེད་ཅིང་རིམ་པས་ངེད་ཅག་གི་ཚེ་སྲོག་འཕྲོག་པར་བྱེད་ཀྱི་ཡོད་པས་ངེས་པར་གཟབ་དགོས་པའི་གནད་དོན་གལ་ཆེན་ཞིག་ཡིན།